Signe Rink

Signe Rink (24. januar 1836 i Paamiut –19. april 1909 i Oslo) var en grønlandsk forfatter og etnolog. Hun var født Nathalie Sophie Nielsine Caroline Møller.

Hun var gift med humanisten og den danske administrator i Grønland, Hinrich Rink. Hendes forældre var kolonibestyrer i Paamiut, Jørgen Nielsen Møller og og Antonette Ernestine Constance Tommerup.

Signe Rink var født og opvokset i Grønland som datter af kolonibestyrer Jørgen Nielsen Møller i det daværende Godthaab, men blev i 1850 sendt på skole i Danmark. Under dette ophold mødte hun Hinrich Rink, som dengang mest var kendt for sin geografi. De giftede sig i 28. april 1853, da hun var 17 år gammel. Hinrich var 33 år gammel.

Hinrich og Signe var begge med til at Grønlands første avis, Atuagagdliutit blev etableret i 1861. Det måtte imidlertid flytte fra Grønland i 1868 på grund af Hinrich' svigtende helbred. De flyttede først til Danmark, senere (1883) til Oslo, hvor deres datter boede. Det var derfra Signe fik skrevet om sine oplevelser på Grønland. Hun udgav flere bøger om Grønland og grønlænderne. Hun regnes som den første kvinde som skrev om grønlands kultur. Hun havde et fortrinligt kendskab til grønlænderne og det grønlandske sprog og skrev flere artikler herom (jævnfør oversigten under afsnittet "forfatterskab").

Efter Hinrich' død kæmpede hun for sikre de grønlandske kunstnere Aron fra Kangeq og Jens Kreutzmanns billeder for eftertiden. Hun oversatte bøgerne til dansk, engelsk og fransk. Billederne, som hun havde samlet, blev i 1905 opkøbt af Nationalmuseet i København, men kom tilbage til Grønland i 1982.

Forfatterskab 

 Signe Rink: Grønlændere; 1886
 Signe Rink: Grønlændere og Danske i Grønland; 1887
 Signe Rink: Koloniidyller fra Grønland; 1888
 Signe Rink (red.): Kajakmænd og Jægere. Fortællinger af grønlandske sælhundefangere; 1896
 Signe Rink: Vestgrønlænder Kateket Hanséraks Dagbog om de hedenske Østgrønlændere; København 1900
 Signe Rink: Fra det Grønland, som gik. Et par tidsbilleder fra trediverne; 1902
 Signe Rink: A comparative Study of two Indian and Eskimo Legends. Reprinted from the Transactions of the international Congress of Americanists 1902.

På internettet 
 Signe Rink: "The Girl and the Dogs - an Eskimo Folk-Tale with Comments" (American Anthropologist 1898, s. 181-187)
 S. Rink: "Kalâlek = Karâlek at udlede fra Koræk og ikke fra «Skræling»" (Geografisk Tidsskrift, Bind 18; 1905)
 S. Rink: "Kalâlek = Karâlek at udlede fra Koræk og ikke fra «Skræling». Vikinge-Ordet «Skræling» og Saga-Navnene «Uvæge»s og «Vathilde»" (Geografisk Tidsskrift, Bind 18; 1905)
 S. Rink: "De to eskimoiske Racenavne Juït og Inuït" (Geografisk Tidsskrift, Bind 19; 1907)
 S. Rink: "Aleuterne. Sted- og Folkenavne" (Geografisk Tidsskrift, Bind 19; 1907)
 S. Rink: "Lidt om Grønlands Befolkningsspørgsmaal" (Geografisk Tidsskrift, Bind 19; 1907)

Noter

Eksterne henvisninger 
 Dansk Kvindebiografisk Leksikon – Signe Rink
 Salmonsens Konversationsleksikon, 2. udgave, bind XX, s. 218; opslag: Rink; Hinrich Johannes (omtalt under ægtefællen)
 W.H. Dall: "Fru Signe Rink" (American Anthropologist 1909; s. 317)
 K.J.V. Steenstrup: "Dr. phil. Hinrich Johannes Rink" (Geografisk Tidsskrift, Bind 12; 1893; s. 166)
 Signe Rink på Dansk Forfatterleksikon

Etnologer fra Danmark
Faglitterære forfattere fra Grønland
Personer i Dansk Kvindebiografisk Leksikon
Danskere i 1800-tallet
Samlere fra Danmark
Oversættere fra Danmark
Personer i Dansk Biografisk Leksikon
Dansksprogede forfattere fra Grønland
Engelsksprogede forfattere